ડીસાના દેવિકાબેન વાલ્મીકીનાં લગ્ન સમાજના રીત-રીવાજ મુજબ 22 વર્ષ અગાઉ થયા હતા. લગ્નથી તેમને બે પુત્રો અને એક પુત્રી પણ છે. પણ પતિના બીજા લગ્ન બાદ તે છેલ્લા 15 વર્ષથી પિયર ડીસામાં રહેતા હતા. આ દરમ્યાન તેમના જ સમાજના કનુભાઈ વાલ્મીકીથી પ્રેમ સબંધ બંધાયા હતા. પણ સંતાનોને કારણે કનુભાઈને મળવાનું છોડ્યું હતું આથી રોષે ભરાયેલા કનુભાઇએ છેલ્લીવાર મળવાનું કહી ડીસાના લોહાણા સમાજની વાડીમાં બોલાવી તેમની પર તીક્ષ્ય હથિયાર વડે જીવલેણ હુમલો કરી ગંભીર ઈજાઓ પહોંચાડી હતી. ત્યાર બાદ પોતે પણ ગળેફાંસો ખાઈ પોતે આત્મહત્યા કરી લીધી હતી.